Diari Oficial de la Generalitat Valenciana


Sumari del DOGV 6734, del 14-03-2012 (2012/2358)

Concurs per a la programació i selecció d'urbanitzador del programa d'actuació integrada del sector UZI-12 Alt de Salinetas del Pla General.
--------------------------------------------------------------------------------------------------------------------------------------------

### Dades del document

Número de DOGV
:   6734

Data del DOGV
:   14-03-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/2358


Data del document
:   24-02-2012

Organisme emissor
:   Ajuntament de Petrer

Tipus de document
:   Concurs

Anàlisi jurídica

 Descriptors 

:   * Petrer
    * contracte administratiu
    * pla d'urbanisme

Concurs per a la programació i selecció d'urbanitzador del programa d'actuació integrada del sector UZI-12 Alt de Salinetas del Pla General. [2012/2358]  
En compliment de l'article 132.2 de la Llei Urbanística Valenciana i l'article 291 del Reglament d'Ordenació i Gestió Territorial i Urbanística, es publica l'acord del Ple de l'Ajuntament, de data 23 de febrer de 2012, relatiu a l'anunci de concurs per a la programació i selecció d'urbanitzador del programa d'actuació integrada del sector UZI-12 Alt de Salinetas del Pla General de Petrer, que en la seua part dispositiva estableix:  
  
«Primer. Admetre a tràmit la sol·licitud de programació formulada per la mercantil Promociones Suayfre, SL i iniciar el procediment per a la gestió indirecta del programa d'actuació integrada de l'UZI-12 Alt de Salinetas del Pla General de Petrer  
  
Segon. Aprovar les bases particulars per a la selecció i adjudicació del programa d'actuació integrada de l'UZI-12 Alt de Salinetas del Pla General de Petrer, que han sigut redactades pels tècnics municipals.  
  
  
Tercer. Publicar l'anunci de concurs, amb el contingut establit reglamentàriament, al tauler d'anuncis i en la pàgina web de l'Ajuntament, Diari Oficial de la Unió Europea i Diari Oficial de la Comunitat Valenciana; s'avisa de la possibilitat de presentar per part dels interessats proposicions per a participar en el concurs del programa d'actuació integrada en els terminis legalment establits.  
  
  
Quart. Suspendre l'atorgament de llicències i l'admissió d'iniciatives de programació per tramitació del present programa, de conformitat amb el que disposen els articles 289 i 190 del ROGTU.  
  
Cinqué. Notificar el present acord a Promociones Suayfre, SL i als altres interessats, amb expressió dels recursos procedents en dret.»  
  
- S'informa que la data de remissió de l'anunci al Diari Oficial de la Unió Europea és 27.02.2012.  
- Entitat local adjudicadora del programa: Ajuntament de Petrer (Alacant); plaça de Baix, 1, Petrer, 03246.  
Telèfon de contacte: 672 742 135  
Fax de contacte: 193 079 029  
Adreça de correu electrònic de contacte:   
Adreça d'Internet:   
Unitat administrativa de l'entitat local responsable de la tramitació: Departament d'Urbanisme.  
  
Bases particulars per a la selecció i adjudicació del programa d'actuació integrada del sector UZI-12 Alt de Salinetas del Pla General de Petrer:  
  
I. Objecte del contracte  
Les presents bases particulars tenen com a objecte el desenvolupament i execució del programa d'actuació integrada sobre l'àmbit d'actuació que es detalla a continuació, i regulen les condicions de caràcter tècnic, jurídic, econòmic i administratiu, per a la selecció d'una proposta de programa d'actuació integrada i d'un urbanitzador per al desenvolupament urbanístic de l'actuació.  
  
Àmbit d'actuació: UZI-12 Alt de Salinetas del Pla General  
  
II. Règim jurídic (art. 286.1.d del Reglament d'Ordenació i Gestió Territorial i Urbanística)  
El present contracte té naturalesa jurídica especial, i, en tot el no establit en les presents bases particulars, seran aplicables la Llei 16/2005, de 30 de desembre, de la Generalitat, Urbanística Valenciana i el Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell de la Generalitat, i modificat per Decret 36/2007, de 13 d'abril, i les bases generals de programació que, amb caràcter supletori es contenen en l'esmentat reglament.  
  
Seran aplicables supletòriament les disposicions contingudes en el capítol V del títol II del llibre IV del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de juny, relatives al contracte de serveis i les establides en el reglament general de la dita llei, aprovat pel Reial Decret 1098/2001, de 12 d'octubre, així com les normes que regulen la contractació administrativa de les entitats locals que se li apliquen.  
  
En cas de contradicció entre els documents contractuals abans citats, l'orde de prelació serà el següent: bases particulars de programació, bases generals de programació i contracte per al desenvolupament i execució del programa d'actuació integrada.  
  
III. Ordenació urbanística vigent (art. 131.2.a Llei Urbanística Valenciana)  
L'ordenació urbanística vigent en l'àmbit d'actuació és la següent:  
  
  
  
  
IV. Memòria de necessitats i objectius del programa d'actuació integrada (art. 131.2.b Llei Urbanística Valenciana)  
1. Memòria de necessitats:  
L'àmbit del sòl urbanitzable UZI-12 Alt de Salinetas i la seua ordenació detallada es contenen en el Pla General vigent, amb un ús residencial en la zona d'ordenació residencial aïllada, amb el desenvolupament de la qual es pretén:  
- Culminar el desenvolupament de la zona residencial en l'àmbit de Salinetas-Llobera, d'acord amb les previsions del Pla General vigent.  
- Impulsar el desenvolupament urbanístic i econòmic de la població, revitalitzant l'oferta d'habitatge residencial al terme municipal.  
2. Objectius de la programació:  
De conformitat amb el quadro que s'insereix a continuació, els objectius de la programació són els següents:  
a) Gestionar la transformació jurídica de les finques afectades pel programa. En aquest sentit l'urbanitzador estarà obligat a:  
- Demanar dels corresponents registres (de la Propietat i Cadastre), tota la informació de les finques i titulars de drets i deures inclosos en l'actuació.  
- Fitar i delimitar les parcel·les aportades a la reparcel·lació amb caràcter previ a la redacció del projecte.  
- En cas d'existir, efectuar un estudi fefaent de les parcel·les semiconsolidades, amb proposta de solució en els termes que preveu el capítol III del títol I de la Llei Urbanística Valenciana.  
- Presentar per a la seua aprovació el projecte de reparcel·lació.  
- Pagar als creditors nets abans que la reparcel·lació accedisca al Registre de la Propietat.  
- Inscriure en el Registre de la Propietat les noves finques resultants, especialment les destinades al domini públic.  
- Fer constar en el Registre de la Propietat les afeccions existents (carreteres, ferrocarril, barrancs i altres)  
- Cancel·lar les finques cadastrals aportades a la reparcel·lació i inscriure les resultants en el Cadastre.  
- Qualssevol altres actuacions necessàries per a la transformació jurídica de les finques afectades.  
b) Urbanitzar completament la unitat o unitats d'execució que constitueixen l'objecte del programa i realitzar les obres públiques addicionals que siguen necessàries, amb subjecció a les previsions temporals i econòmiques del programa (definint-se, a nivell general, aquelles obres necessàries per a garantir els serveis urbanístics i la seua connexió amb les infraestructures generals).  
c) Connectar i integrar adequadament la urbanització amb les xarxes d'infraestructures d'energia, comunicacions i serveis públics existents, i per a això caldrà:  
- Aportar informes de les administracions sectorials les competències de les quals resulten afectades per l'actuació (carreteres, xarxa ferroviària, domini públic hidràulic i altres).  
- Presentar, si escau, estudis i informes favorables per a realitzar les connexions amb les corresponents companyies subministradores (llum, aigua, gas, telefonia i altres).  
- Incloure en el projecte d'urbanització la construcció de les obres complementàries que siguen necessàries.  
d) Suplementar les infraestructures i espais públics o reserves dotacionals en el que és necessari per a no minvar ni desequilibrar els nivells de qualitat, quantitat o capacitat de serveis existents i exigibles reglamentàriament.  
e) Obtindre els sòls dotacionals públics de l'àmbit de l'actuació a favor de l'administració gratuïtament. A aquests efectes:  
- L'urbanitzador efectuarà la seua inscripció en el Registre de la Propietat i traslladarà a l'administració la corresponent certificació acreditativa d'això.  
- Els entregarà en perfectes condicions, una vegada concloses les obres d'urbanització, i alçarà la corresponent acta d'entrega.  
- Els transformadors d'energia elèctrica es consideraran equipament privat i s'entregaran a la companyia subministradora. Tant el sòl necessari per a la seua implantació com el cost d'aquesta haurà de ser assumit per tots els propietaris afectats.  
f) Obtindre l'aprofitament que legalment corresponga, amb destinació al patrimoni públic del sòl a favor de l'administració actuant de forma gratuïta.  
g) Ordenar el repartiment equitatiu de les càrregues i beneficis de l'actuació entre els afectats.   
h) Establir terminis per a edificar els solars resultants de l'actuació urbanitzadora, inclòs un cronograma en què s'indique expressament el termini d'edificació dels terrenys propietat de l'urbanitzador o d'altres propietaris adherits a la seua iniciativa de programa.  
i) Si escau, i amb caràcter complementari, es fixen com a objectius a càrrec de l'urbanitzador i sense que siguen repercutibles als propietaris de terrenys afectats, l'execució dels programes de restauració paisatgística, dins de l'àmbit del programa d'actuació integrada, d'acord amb les directrius establides en la Llei 4/2004, de 30 de juny, d'Ordenació del Territori i Protecció del Paisatge.  
  
  
  
  
V. Paràmetres urbanístics (art. 131.2.c Llei Urbanística Valenciana)  
Els paràmetres urbanístics són els resultants de la fitxa de programació continguda en el Pla General, que es mostren a continuació:  
  
  
  
  
VI. Criteris i objectius territorials (art. 131.2.d Llei Urbanística Valenciana)  
L'àmbit d'actuació és una zona delimitada i ordenada en el propi Pla General, amb la finalitat de tancar el sòl urbà limítrof.  
  
VII. Criteris d'ordenació urbanística (art. 131.2.d Llei Urbanística Valenciana)  
Els criteris d'ordenació urbanística són, com a mínim, els regulats en el Pla General vigent que conté l'ordenació detallada del sector.  
L'alternativa tècnica podrà proposar la modificació de l'ordenació detallada, amb la finalitat de millorar els estàndards previstos en el Pla General. No es podrà modificar l'ordenació estructural.  
  
  
VIII. Objectius d'edificació privada (art. 131.2.e Llei Urbanística Valenciana)  
Tant les condicions de les edificacions privades, com de les parcel·les edificables seran les establides en el Pla General, que conté l'ordenació detallada, així com en les ordenances complementàries del Pla General i normativa continguda en la LUV i ROGTU.  
  
No s'estableix per a l'urbanitzador com a obligació alternar la urbanització i l'edificació en un percentatge mínim, encara que s'incentivarà com a criteri d'adjudicació el compromís d'alternar un percentatge mínim d'edificació amb la urbanització.  
  
De conformitat amb el que disposa l'article 10.1.b i disposició transitòria 1a del Reial Decret Legislatiu 2/2008, i disposició transitòria 3a del Decret Llei 1/2008, l'edificabilitat residencial prevista en l'àmbit objecte de programació haurà de destinar-se com a mínim en un 30% a algun règim de protecció pública, i s'incentivarà com a criteri d'adjudicació el compromís de destinar un major percentatge.  
  
IX. Prescripcions tècniques dels documents d'ordenació i gestió (art. 131.2.f Llei Urbanística Valenciana)  
   
  
  
  
X. Prescripcions tècniques del projecte urbanització (art. 131.2.h Llei Urbanística Valenciana).  
1. El projecte d'urbanització haurà de definir els detalls tècnics amb precisió suficient perquè puga ser executat, eventualment, sota la direcció de tècnic diferent del seu redactor original, havent de complir el que establix l'article 123 del Text Refós de la Llei de Contractes del Sector Públic. No podrà modificar les previsions del pla que desenvolupa. En cap cas, podrà contindre determinacions sobre ordenació, règim de sòl o de l'edificació. Comprendrà tots i cada un dels documents assenyalats en l'article 156.1 de la Llei Urbanística Valenciana i en l'article 350 del Reglament d'Ordenació i Gestió Territorial i Urbanística.  
  
2. Abans de l'aprovació del projecte d'urbanització s'haurà de disposar dels informes de les companyies subministradores dels diferents serveis sobre les instal·lacions previstes i el dimensionament d'aquestes.  
  
3. Si escau, s'haurà d'aportar els convenis subscrits amb les companyies subministradores.  
4. El projecte haurà de complir les condicions d'urbanització regulades en les ordenances municipals, en el que siguen compatibles amb la legislació vigent:  
- Ordenança contra incendis.  
- Ordenança de desenvolupament i execució urbanística del Pla General.  
- Ordenança de policia de l'edificació.  
- Ordenança d'abocaments a la xarxa municipal de clavegueram.  
- Ordenança sobre prevenció de la contaminació acústica.  
- Ordenança sobre criteris d'urbanització de zones verdes.  
5. Haurà de preveure's una partida per a control de qualitat dels materials, que incloga la realització dels assajos pertinents a cada element d'obra i el certificat de qualitat.  
6. S'hauran de tindre en consideració els següents criteris específics per al tractament de la zona verda:  
a. El seu disseny haurà de ser adequat a l'entorn en què s'ubica i possibilitarà un fàcil i econòmic manteniment per a l'administració.  
b. Les espècies que es propose plantar hauran de ser adequades a l'altitud i temperatures de la zona, per a la seua adequada subsistència.  
c. Haurà de tindre's en consideració l'arbratge existent actualment en l'espai a desenvolupar, de manera que es mantinga el màxim possible en la seua actual ubicació, i en qualsevol cas, mantindre'l mitjançant trasplantament en aquells casos que siguen susceptibles d'aquesta pràctica, amb una adequada planificació temporal de les actuacions que garantisca la viabilitat d'aquests trasplantaments.  
d. Es preveurà l'existència d'un accés adequat per a entrada de vehicles per al futur manteniment.  
e. La xarxa de reg ha de complir les observacions següents:  
- La canonada anirà en tot el seu recorregut dins d'un tub funda que facilite la seua futura reparació.  
- En el recorregut de la canonada de reg s'intercalaran arquetes per a poder realitzar els treballs de substitucions en possibles ruptures.  
- Es construirà una arqueta de derivació per cada escocell.  
- S'ubicarà una caseta per a albergar l'equip de control, comptadors, filtres i la resta de productes.  
f. Els bancs i papereres seran els homologats pel departament de serveis d'aquest Ajuntament.  
  
XI. Preu de licitació (art. 286.1.h del Reglament d'Ordenació i Gestió Territorial i Urbanística)  
El preu de licitació de les càrregues del programa, que tindrà el caràcter de màxim i que serveix de base per al càlcul de la garantia provisional, és el següent:  
En xifra: 770.000 € més IVA.  
En lletra: set-cents setanta mil euros més IVA.  
  
XII. Terminis de desenvolupament i execució del programa (art. 131.2.i Llei Urbanística Valenciana i art. 286.1.i del Reglament d'Ordenació i Gestió Territorial i Urbanística)  
Les propostes de programa contindran els terminis màxims per a l'execució de les següents actuacions per part de l'urbanitzador:  
a) Termini màxim per a la selecció de l'empresari constructor de l'obra civil d'urbanització, comptat des de l'aprovació del projecte d'urbanització, en cas de ser necessari o proposar-ho en la licitació.  
b) Termini màxim per a la presentació del projecte de reparcel·lació des de la selecció d'empresari constructor.  
c) Termini màxim per a l'execució de les obres d'urbanització comptat des de l'aprovació del projecte de reparcel·lació.  
d) Termini màxim d'edificació dels solars comptat des de la recepció de les obres d'urbanització.  
  
S'estableixen els següents terminis màxims:  
  
  
  
XIII. Capacitat per a ser urbanitzador  
1. Podran participar en el concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i complisquen les condicions de solvència econòmica i financera, tècnica i professional exigibles segons les presents bases.  
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del Text Refós de la Llei de Contractes de les Administracions Públiques.  
XIV. Solvència econòmica i financera (art. 131.2.m Llei Urbanística Valenciana)  
La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si és procedent, justificant l'existència d'una assegurança d'indemnització per riscos professionals.  
b) Si es tracta de persones jurídiques, presentació dels comptes anuals o d'extracte d'aquests, en el cas en què la publicació d'aquests siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
  
XV. Solvència tècnica i professional (art. 131.2.m Llei Urbanística Valenciana)  
1. La justificació de la solvència tècnica i professional de l'urbanitzador s'acreditarà per un o més dels mitjans següents:  
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.  
  
b) Indicació de l'equip tècnic, estiga o no integrat en l'estructura organitzativa de l'urbanitzador, que participe en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si escau, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desenvolupament i execució del programa d'actuació integrada, inclosos els mitjans d'estudi i investigació de què es dispose.  
  
g) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.  
2. Si per raons justificades en cada cas concret l'urbanitzador no està en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en aquest cas davant de l'Ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència d'almenys un dels seus membres.  
  
XVI. Garanties  
1. Els que desitgen participar en el procediment de licitació del present programa d'actuació integrada hauran de constituir, en la forma i als efectes previstos en el Text Refós de la Llei de Contractes de les Administracions Públiques, les garanties següents:  
Garantia provisional: 2% del cost estimat de càrregues del programa  
En xifra: 15.400,00 €  
En lletra: quinze mil quatre-cents euros  
Garantia definitiva: 5% del cost de càrregues del programa aprovat  
En xifra: a determinar s/càrregues programa  
En lletra: a determinar s/càrregues programa  
L'exigència de constitució de la garantia provisional està justificada en el fet de la resolució d'una anterior programació de l'UZI-12 Alt de Salinetas per incompliment de l'urbanitzador, que justifica garantir la viabilitat de les propostes que es puguen presentar.  
2. Serà procedent elevar la garantia definitiva al 10% en els supòsits d'aprovació de programes d'actuació integrada en què les càrregues urbanístiques estiguen sotmeses a presumpció de temeritat calculada en els termes establits en la legislació de contractes del sector públic.  
  
3. Quant al termini i forma de constitució, obligacions que responen, cancel·lació i confiscació caldrà ajustar-se a allò que s'ha regulat en l'article 140 de la Llei Urbanística Valenciana i, supletòriament, a la legislació de contractes del sector públic.  
  
XVII. Presentació de proposicions  
1. Els que desitgen prendre part en la licitació hauran de presentar les seues proposicions en el termini i lloc següents:   
  
  
  
Les proposicions estaran integrades per tres sobres, identificats en el seu exterior amb la indicació de la licitació a què concórreguen i firmats pel licitador o persona que el represente; s'hi indicarà el nom i cognoms o raó social del proponent amb la següent documentació en idioma castellà o valencià:  
Sobre A. Alternativa tècnica: es presentarà en sobre obert.  
Sobre B. Proposició juridicoeconòmica: es presentarà en sobre tancat i segellat.  
La documentació que està en aquests sobres serà objecte de valoració a l'efecte d'aprovació del programa i adjudicació de la condició d'urbanitzador.  
Sobre C. Es presentarà en sobre tancat i segellat amb el títol de Documentació i, per a acreditar la personalitat jurídica, la capacitat i la solvència de l'aspirant, contindrà la documentació següent:  
a) Si concorre una societat mercantil, haurà de presentar escriptura de constitució inscrita en el Registre Mercantil. Com que es tracta d'una agrupació d'interés urbanístic, es presentarà escriptura pública de constitució, així com inscripció en el Registre d'Agrupacions d'Interés Urbanístic dependent de la conselleria competent en Urbanisme.  
b) Els que compareguen o firmen proposicions en nom d'un altre o en representació de societat o persona jurídica, presentarà escriptura de poder inscrita, si escau, en el Registre Mercantil o registre públic corresponent.  
c) Quan l'oferent actue en nom propi i siga empresa individual, haurà de presentar DNI o fotocòpia legalitzada d'aquest.  
d) Resguard acreditatiu d'haver constituït la garantia provisional en els termes exigits en la base XVI.  
e) Declaració responsable de no estar sotmés a cap de les prohibicions per a contractar establides per la legislació reguladora de la contractació del sector públic, incloent trobar-se al corrent en el compliment de les obligacions tributàries i amb la Seguretat Social imposades per les disposicions vigents.  
f) Els documents que acrediten els requisits de solvència tècnica i professional, econòmica i financera.  
g) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si és procedent, al fur jurisdiccional estranger que puga correspondre'ls.  
h) Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la LUV. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra de tals fets.  
i) En cas de concórrer a la licitació diverses empreses, compromeses a la constitució d'una unió temporal, cada una d'elles haurà d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i hauran de designar la persona o entitat que, durant la vigència del contracte, ha de tindre la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
  
2. Cada concursant no podrà presentar més d'una proposició, i quant a l'admissibilitat de variants caldrà ajustar-se a la base XX. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'aquestes normes donarà lloc a la no-admissió de totes les propostes de programa presentades per aquest.  
3. Si l'últim dia del termini de presentació de proposicions coincideix amb dissabte, diumenge o festiu, el termini es prolongarà fins al dia hàbil següent.  
4. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública, pel termini d'un mes, dels documents establits en l'article 293.1 i 307 del Reglament d'Ordenació i Gestió Territorial i Urbanística. A aquest efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial al municipi afectat i depositarà una còpia d'aquests a la seu de l'Ajuntament, els exposarà al públic pels seus propis mitjans, i s'inserirà un anunci en el Diari Oficial de la Comunitat Valenciana i en un diari no oficial d'àmplia difusió a la localitat, només a l'efecte de la presentació d'al·legacions.  
  
  
XVIII. Contingut mínim de l'alternativa tècnica  
L'alternativa tècnica del programa d'actuació integrada, com a mínim, tindrà el contingut següent:  
a) El document de planejament que regula l'ordenació detallada a desenvolupar és el Pla General vigent. No obstant això, es podrà presentar document de planejament que modifique l'ordenació detallada de l'àmbit d'actuació en els termes que diposen aquestes bases.  
  
b) Àmbit de l'actuació: no es permet la redelimitació de l'àmbit territorial a programar.  
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si escau, estatuts i acords socials d'aquesta.  
e) Terminis totals i parcials a què es compromet per al desenvolupament de l'actuació, que es determinen segons la base XII.  
f) Projecte d'urbanització.  
g) Mesures de control de qualitat i compliment de les normes de qualitat ambiental, si escau.  
h) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització.  
i) Estimació preliminar i general d'aquelles despeses d'urbanització variables l'import de les quals, fins i tot sent repercutible als propietaris, no es puga determinar per la concurrència d'ofertes.  
j) Si la proposta de programa modifica l'ordenació detallada, haurà d'incorporar la documentació establida per a tals supòsits en la Llei Urbanística Valenciana.  
k) Enunciat dels objectius complementaris que es proposen d'acord amb el que disposa l'article 124.2 de la Llei Urbanística Valenciana, amb indicació expressa, si escau, dels compromisos d'edificació simultània a la urbanització que estiga disposat a assumir.  
l) Compromís del nombre, disseny, ubicació i qualitat dels habitatges sotmesos a algun règim de protecció pública que es comprometa a promoure l'urbanitzador.  
m) Estudi fefaent de les parcel·les semiconsolidades, amb proposta de solució en els termes que preveu el capítol III del títol I de la Llei Urbanística Valenciana, incloent, si escau, ordenança reguladora del cànon d'urbanització derivat de la gestió de serveis urbanístics preexistents en aquestes edificacions.  
  
XIX. Proposició juridicoeconòmica  
1. La proposició juridicoeconòmica haurà d'incloure necessàriament la documentació relativa als següents aspectes, de conformitat amb el que estableixen els quadros que s'insereixen a continuació:  
a) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
b) Expressió de les magnituds urbanístiques rellevants establides pel planejament que incidisquen en la determinació dels drets d'adjudicació.  
c) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies del dit urbanitzador, amb ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.  
d) Full resum de les dades econòmiques rellevants.  
e) Descripció dels següents elements economicofinancers relatius a les càrregues urbanístiques:  
- Pressupost de licitació de l'obra d'urbanització: amb l'abast previst en l'article 168.1.a i b de la Llei Urbanística Valenciana.  
- Cost de projectes: cost de redacció i direcció dels projectes tècnics, especificant cada projecte a què es refereix l'article 168.1.c de la Llei Urbanística Valenciana.  
- Despeses de gestió: despeses de gestió de l'urbanitzador, calculades en un percentatge del que represente la suma de les partides corresponents a conceptes anteriors.  
- Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
- Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
- Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a aquestata modalitat de retribució.  
- Preu del sòl a l'efecte de canvi: preu del sòl al qual, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.  
- Finançament: condicions de finançament oferides per l'urbanitzador per al pagament de les quotes d'urbanització aquells propietaris acollits a aquestes, si escau, recolzades per una entitat financera degudament registrada.  
f) Informació sobre la possibilitat d'optar per la modalitat de retribució en diners, i mode, condicions i termini per a l'exercici d'eixa opció de retribució.  
g) Estimació preliminar de la repercussió unitària per metre quadrat de les despeses variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.  
  
  
  
  
Quadro 1.  
  
  
  
Quadro 2.  
  
  
  
Quadro 3.  
  
  
  
Quadro 4.  
  
  
(\*) El càlcul del coeficient de canvi s'efectuarà d'acord amb les dos fórmules matemàtiques indicades en l'article 306 del ROGTU.  
  
Quadro 5.  
  
Cuadro 1.  
  
  
Cuadro 2.  
  
  
Cuadro 3.  
  
  
  
Cuadro 4.  
  
  
(\*) El cálculo del coeficiente de canje se efectuará conforme a las dos fórmulas matemáticas contenidas en el artículo 306 del ROGTU.  
  
  
Cuadro 5.  
  
  
2. La proposició juridicoeconòmica es presentarà degudament firmada i datada, ajustada al model següent:  
«(Nom i cognoms) ..., amb domicili a aquests efectes a ..., amb DNI número ..., en plena possessió de la seua capacitat jurídica i d'obrar, en nom propi, o en representació de ..., amb DNI/CIF ..., pren part en el procés de selecció i adjudicació del programa d'actuació integrada de l'UZI-12 Alt de Salinetas del Pla General de Petrer, als efectes del qual fa constar:  
a) Afirma conéixer el contingut íntegre de les bases particulars i generals que regeixen el procediment i accepta totes les obligacions es que deriven d'aquestes.  
b) Ofereix l'execució i desenvolupament del programa d'actuació integrada d'acord amb l'alternativa tècnica i proposició juridicoeconòmica presentades.   
c) (Opcional) Proposa l'adquisició de l'excedent d'aprofitament corresponent a l'Ajuntament pel preu total de ... euros, més IVA, d'acord amb la valoració motivada que s'incorpora a la proposició juridicoeconòmica.  
(Data i firma del licitador)».  
3. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.  
  
XX. Admissibilitat de variants (art. 131.2.g de la Llei Urbanística Valenciana)  
1. Règim sobre l'admissibilitat de variants:  
a) Únicament es consideraran variants les modificacions de caràcter tècnic i mai les de caràcter econòmic, sempre que aquestes últimes no alteren substancialment l'ordenació urbanística proposada.  
  
b) No es consideraran variants, per la qual cosa seran admissibles, en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.  
  
c) En cas que s'admeten, cada aspirant a urbanitzador podrà presentar una única variant.  
d) La presentació d'una variant en cap cas legitimarà la presentació d'una nova proposició juridicoeconòmica.  
e) L'Ajuntament podrà triar, d'entre l'alternativa original i la variada, aquella que millor satisfaça els interessos públics, se li aplicarà la proposició juridicoeconòmica formulada sense poder modificar en cap cas el contingut de les bases particulars.  
f) No s'entendrà com a alternativa tècnica l'avanç de planejament que formule qui inste la iniciació del procediment de programació. En conseqüència, el referit aspirant podrà presentar alternativa tècnica, que no es considerarà variant del seu avanç de programació, tot això respecte al que disposen les bases generals i particulars que regulen el procediment.  
2. En les presents bases particulars no s'admetran variants.  
  
XXI. Criteris d'adjudicació (art. 286.1.j del Reglament d'Ordenació i Gestió Territorial i Urbanística)  
1. Al tractar-se d'un programa l'alternativa tècnica del qual consisteix en un projecte d'urbanització per pretendre el desenvolupament d'un sector que compta amb ordenació detallada fixada en el planejament general, i l'ús característic és el residencial, la puntuació de l'alternativa tècnica representarà un 50% de la valoració en relació amb la proposició juridicoeconòmica, que representarà el 50% restant. Es fixa el percentatge mínim per a la valoració de l'alternativa tècnica per l'escassa complexitat del planejament a desenvolupar.  
2. Els criteris de puntuació de l'alternativa tècnica i la seua importància relativa seran els següents:  
  
  
  
Dins dels marges previstos reglamentàriament, i considerant l'existència d'una ordenació prèvia, s'incentiva la millor qualitat tècnica de les solucions i materials per a la urbanització, així com la construcció d'habitatges sotmesos a algun règim de protecció pública i el compromís d'edificació i urbanització simultània d'un nombre més gran d'habitatges.  
3. Els criteris de puntuació de la proposició juridicoeconòmica i la seua importància relativa seran els següents:  
  
  
  
(1) Es consideraran com a preus usuals de referència per a la urbanització de la zona verda 50 €/m²s i per al viari 90 €/m²s.  
  
S'incentiva el menor import de les càrregues d'urbanització, i la valoració del sòl i conseqüent percentatge de solars a entregar a l'urbanitzador com a modalitat de pagament.  
4. En aquells criteris que siga possible, la ponderació dels criteris d'adjudicació es realitzarà atorgant a la millor oferta la màxima puntuació i a la menor 0 punts sempre que la diferència entre ambdós siga superior al 20%, i la resta es calcularà proporcionalment.  
  
XXII. Adjudicació del programa (art. 286.1.g del Reglament d'Ordenació i Gestió Territorial i Urbanística)  
1. El programa d'actuació integrada s'aprovarà condicionat a l'efectiva realització de les obres assenyalades a continuació:  
  
  
  
2. Amb anterioritat a la firma del contracte amb l'Ajuntament l'adjudicatari del programa d'actuació integrada haurà de presentar resguard acreditatiu d'haver constituït la garantia definitiva en els termes que preveu la base XVI de les presents bases particulars i aportar certificació positiva de trobar-se al corrent de les seues obligacions tributàries i amb la Seguretat Social.  
3. L'urbanitzador adjudicatari establirà un lloc de recepció del correu que li remeten els propietaris de sòl i l'Ajuntament durant tota la vigència del programa, i també establirà un lloc obert al públic, a Petrer, amb un mínim d'hores al matí i vesprada, per a atendre les consultes, fins al moment de l'aprovació definitiva del projecte de reparcel·lació.  
  
  
XXIII. Formalització del contracte  
1. En el termini d'un mes a partir de la notificació de l'acord d'aprovació i adjudicació del programa d'actuació integrada a l'adjudicatari, es procedirà a la formalització en document administratiu del contracte per al desenvolupament i execució del programa d'actuació integrada. El document de formalització serà firmat per l'alcalde, l'urbanitzador i el secretari de la corporació a l'efecte de fedatari públic, annexant a aquest un exemplar de les bases particulars de programació.  
  
2. El contracte podrà elevar-se a escriptura pública quan ho sol·licite alguna de les parts. En tot cas, les despeses derivades del seu atorgament seran assumides per l'urbanitzador.  
3. Si per causa imputable a l'urbanitzador no poguera formalitzar-se el contracte en el termini indicat, l'Ajuntament podrà acordar la resolució d'aquest, i seguirà a aquest efecte el procediment establit en el Text Refós de la Llei de Contractes del Sector Públic.  
  
XXIV. Dictamen del Consell del Territori i Paisatge (art. 286.1.c del Reglament d'Ordenació i Gestió Territorial i Urbanística)  
En els supòsits establits en la Llei Urbanística Valenciana haurà de demanar-se l'informe del Consell del Territori i del Paisatge. En principi, no es considera necessari l'esmentat dictamen.  
  
XXV. Compliment  
1. El contracte s'entendrà complit amb motiu de l'adequada execució de la totalitat de les prestacions que s'hi inclouen i s'extingirà una vegada l'urbanitzador haja procedit al total compliment mitjançant la recepció de les obres d'urbanització a favor de l'Ajuntament.  
  
2. Una vegada finalitzades les obres d'urbanització, l'urbanitzador realitzarà oferiment formal a l'Ajuntament de la recepció de les obres d'urbanització, amb la remissió prèvia per l'urbanitzador de totes les certificacions d'obres, les factures emeses per l'empresari constructor i la documentació que justifique el pagament efectiu de les obres.  
3. Perquè puga operar la recepció definitiva de les obres, de forma tàcita o expressa, haurà d'haver-se liquidat prèviament i definitivament el programa.  
4. L'Ajuntament disposarà d'un termini de tres mesos per a inspeccionar les obres d'urbanització i, si escau, requerir a l'urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.  
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.  
6. El termini de garantia serà de 12 mesos des del moment que s'entenguen rebudes per l'Ajuntament. Durant aquest període, el contractista respondrà dels defectes constructius que es manifesten. Finalitzat aquest període, serà procedent la devolució de les garanties prestades per l'adjudicatari.  
  
XXVI. Resolució  
1. Són causes de resolució del contracte les previstes en el Text Refós de la Llei de Contractes del Sector Públic, així com les derivades de la incapacitat legal sobrevinguda de l'urbanitzador i les altres previstes en la legislació general aplicable a les seues relacions amb l'administració.  
2. Són també causes de resolució del contracte les següents:  
a) La mort o incapacitat sobrevinguda de l'urbanitzador o l'extinció de la seua personalitat jurídica.  
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.  
c) La falta de prestació en termini de la garantia definitiva.  
d) La no-formalització del contracte en termini.  
e) La demora injustificada en el compliment dels terminis fixats en les bases generals i particulars de programació, i la resta de terminis establits en la Llei Urbanística Valenciana i les normes que la despleguen.  
f) La inactivitat injustificada de l'urbanitzador durant un període de sis mesos consecutius o nou alterns en el desenvolupament i execució del programa d'actuació.   
S'entendrà produïda la inactivitat o l'abandó quan el desenvolupament i execució del programa d'actuació haja deixat de desenvolupar-se o no es desenvolupe amb la regularitat adequada o amb els mitjans humans o materials necessaris per a la seua normal execució en termini. No obstant això, quan es done aquest supòsit, l'Ajuntament, abans de procedir a la resolució, requerirà l'urbanitzador perquè regularitze la situació en el termini de cinc dies a comptar des del requeriment, llevat que la necessitat de la seua execució exigisca un termini major.  
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A aquest efecte, es requerirà que la resolució del corresponent expedient sancionador haja esdevingut ferma o posat fi a la via administrativa.  
h) L'obstaculització per l'urbanitzador de l'exercici dels drets i deures urbanístics dels afectats per la programació. S'entén inclòs dins d'aquest causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè aquests puguen exercir plenament els drets que la Llei Urbanística Valenciana els atorga.  
  
i) La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques que se'n deriven i que haurà d'avaluar l'acord corresponent.  
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-lo o paralitzen el seu desenvolupament material o econòmic per inactivitat de l'administració durant més de sis mesos i de manera rellevant, tenint dret l'urbanitzador a instar la resolució amb les compensacions procedents.  
k) La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20%.  
l) La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'alguna altra manera, defrauden o falsegen la lliure competència.  
m) El descobriment de condicions territorials no tingudes en compte a l'acordar el programa d'actuació i que facen legalment inviable la prossecució d'aquesta, sense perjuí de les compensacions que pertoquen, si escau, o de la possibilitat d'esmenar les seues previsions, si això fóra possible, sense desvirtuar-les substancialment.  
n) Incórrer el contractista, durant la vigència del contracte, en alguna de les prohibicions de contractar previstes en l'article 60 del Text Refós de la Llei de Contractes del Sector Públic.  
o) Les reiterades deficiències en l'execució del contracte.  
p) L'incompliment greu dels deures essencials de l'urbanitzador directament imposats per aquesta llei.  
q) L'incompliment d'alguns dels compromisos oferits.  
r) La caducitat del programa pel transcurs del termini total per a escometre'l i, si escau, la pròrroga.  
s) El mutu acord entre l'Ajuntament i l'urbanitzador, sense perjuí de les indemnitzacions que, si escau, siguen procedents en benefici dels propietaris de terrenys o altres afectats.  
t) La subcontractació total o parcial de prestacions que siguen objecte del contracte sense l'autorització prèvia expressa de l'Ajuntament.  
u) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en aquest per al seu començament.  
v) El desistiment o la suspensió del contracte per un termini superior a un any acordada per l'Ajuntament.  
3. Per a la resolució del contracte entre l'Ajuntament i l'urbanitzador serà preceptiva la prèvia emissió d'informe favorable pel Consell Superior de Territori i Urbanisme.  
4. L'Ajuntament, al resoldre l'adjudicació, podrà acordar que l'urbanitzador continue l'execució del programa sota les seues mateixes condicions, durant el temps indispensable per a evitar perjuís a l'interés públic.  
5. La resolució de l'adjudicació s'acordarà per l'Ajuntament, amb audiència prèvia a l'urbanitzador per un termini de 10 dies hàbils, i amb el dictamen previ del Consell Superior de Territori i Urbanisme, que podrà ser instat també per l'urbanitzador. Sense perjuí de les responsabilitats econòmiques que siguen procedents, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.  
  
XXVII. Penalitats per incompliment i resolució del contracte  
Regirà el que disposen els articles 143 de la LUV i 336 a 344 del ROGTU.  
  
XXVIII. Prerrogatives de l'administració (art. 286.2.e del Reglament d'Ordenació i Gestió Territorial i Urbanística)  
L'Ajuntament té totes les prerrogatives que, en general, reconeix la legislació de contractes del sector públic, entre elles, les d'interpretar el present contracte administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar la seua resolució i determinar els efectes d'aquesta.  
  
  
XXIX. Jurisdicció competent (art. 286.1.f del Reglament d'Ordenació i Gestió Territorial i Urbanística)  
És competent l'orde jurisdiccional contenciós administratiu per a conéixer de les qüestions que puguen suscitar-se en la preparació, resolució i execució del contracte administratiu especial entre l'administració i l'agent urbanitzador seleccionat en pública concurrència.»  
  
Cosa que es publica perquè en prengueu coneixement, i s'adverteix que contra el present acord, que és definitiu en via administrativa, incloses les bases particulars, podeu interposar, amb caràcter potestatiu, indistintament i alternativament els recursos següents:  
- De reposició, davant del mateix òrgan que l'ha dictat, en el termini d'un mes, a partir de l'endemà de la notificació; es considerarà prorrogable al dia hàbil següent el termini marcat quan l'últim dia siga dissabte.  
  
- Contenciós administratiu, davant del Jutjat Contenciós Administratiu d'Alacant, en el termini de dos mesos, comptats des de l'endemà de la notificació, i en el supòsit d'haver interposat amb anterioritat el de reposició, comptats a partir de la notificació de la seua resolució expressa o de la seua desestimació presumpta; s'entendrà desestimat aquest a falta de resolució i notificació expressa en el termini d'un mes des que s'interpose. Per a la interposició d'aquest recurs jurisdiccional no correrà com a termini el mes d'agost.   
Tot això sense perjuí de poder utilitzar altres mitjans d'impugnació si ho estimeu convenient, i del que s'ha previst respecte a la competència territorial dels jutjats i tribunals d'aquest orde que estableix l'article 14 de la Llei 29/1998, de 13 de juliol.  
  
Petrer, 24 de febrer de 2012.- L'alcalde: Pascual Díaz Amat.